|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТА НА НАРЕДБА ЗА ИЗМЕНЕНИЕ НА НАРЕДБА № 4 ОТ 2018 Г. ЗА УСЛОВИЯТА И РЕДА ЗА ИЗПЛАЩАНЕ, НАМАЛЯВАНЕ ИЛИ ОТКАЗ ЗА ИЗПЛАЩАНЕ, ИЛИ ЗА ОТТЕГЛЯНЕ НА ИЗПЛАТЕНАТА ФИНАНСОВА ПОМОЩ ЗА МЕРКИТЕ И ПОДМЕРКИТЕ ПО ЧЛ. 9Б, Т. 2 ОТ ЗАКОНА ЗА ПОДПОМАГАНЕ НА ЗЕМЕДЕЛСКИТЕ ПРОИЗВОДИТЕЛИ** |

| **№** | **Организация/ потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
|  | tzviatkov  (Портал за обществени консултации на 03 април 2023 г.) | Предложение  ДОКЛАД  Държавен фонд „Земеделие” е извършил проверка на основанията за най-продължителните забавяния на обработката на постъпили заявления за подпомагане, искания за плащане и искания за одобрение на изменения, в резултат на която е констатирано, че множеството дългосрочни забавяния се дължат на налична информация за образувани и дългогодишно неприключили досъдебни производства, свързани с бенефициента и/или конкретното заявление/заявка. От друга страна, направеният анализ на данните показва единични случаи на образувани съдебни производства и внесени обвинителни актове по досъдебните такива. |  |  |
|  |  | ПРЕДЛОЖЕНИЕ:  Предлагам в резултатите от общественото обсъждане МЗм да включи информация за констатации на ДФЗ по отношение на „основанията за най-продължителните забавяния на обработката“, като:  1) видове анализирани основания;  2) брой забавени проекти с искане за окончателно плащане с разбивка по видовете основания по точка 1;  3) брой забавени проекти с искане за изменение с разбивка по видовете основания по точка 1;  4) брой сигнали до прокурор от броя на проектите по точки 2 и 3;  5) брой образувани досъдебни производство от броя на проектите по точки 2 и 3;  6) брой решения на първоинстанционните съдилища, с които се приема, че не са налице предпоставките по чл. 54, ал. 1, т. 3 от Административнопроцесуалния кодекс, от броя на проектите по точки 2 и 3;  7) брой съдебни решения срещу ДФЗ по реда на Закона за отговорността на държавата и общините за вреди от броя на проектите по точки 2 и 3.  8) сума на обезщетения по съдебните решения по точка 7. | Приема се |  |
|  |  | ОСНОВАНИЕ:  В докладът не са включени данните, които са основание за исканото изменение, а са посочени общи текстове за това.  Липсата на изисканите данни не мотивира основателността на изменението, както и краткия срок за неговото обществено обсъждане. |  |  |
|  |  | Предложения  § 1. В чл. 11, ал. 2, т. 3 се изменя така:  „3. е повдигнато с обвинителен акт обвинение за извършено престъпление, касаещо искането за плащане – за периода до постановяване на влязъл в сила акт на компетентния орган;“. |  |  |
|  |  | ПРЕДЛОЖЕНИЕ:  Предлагам да се включи текст за прекратяване на заварените случаи, за които е сигнализирана прокуратурата или е образувано досъдебно производство. | Не се приема | В случая се касае за юридически факти, които са настъпили до влизането в сила на изменението, но не са завършили действието си. В този смисъл предвижданата промяна в Наредба № 4 от 2018 г. по правило ще поеме под своето действие бъдещите юридически факти, но и юридическите факти, които заварва, но не са се проявили. |
|  |  | ОСНОВАНИЕ:  Вносителят не е разгледал тази хипотеза в проекта на изменението, което е в противоречие с неговите твърдения в доклада „да се оптимизира процедурата, свързана с проверка на исканията за плащане и да се отговори на предизвикателствата, възникнали в процеса на прилагането на Програмата за развитие на селските райони за периода 2014 – 2020 г.“. |  |  |
|  |  | § 2. В чл. 18, ал. 4, т. 3 се изменя така:  „3. е повдигнато с обвинителен акт обвинение за извършено престъпление, касаещо искането за плащане – за периода до постановяване на влязъл в сила акт на компетентния орган;“. |  |  |
|  |  | ПРЕДЛОЖЕНИЕ:  Предлагам да се включи текст за прекратяване на заварените случаи, за които е сигнализирана прокуратурата или е образувано досъдебно производство. | Не се приема | В случая се касае за юридически факти, които са настъпили до влизането в сила на изменението, но не са завършили действието си. В този смисъл предвижданата промяна в Наредба № 4 от 2018 г. по правило ще поеме под своето действие бъдещите юридически факти, но и юридическите факти, които заварва, но не са се проявили. |
|  |  | ОСНОВАНИЕ:  Вносителят не е разгледал тази хипотеза в проекта на изменението, което е в противоречие с неговите твърдения в доклада „да се оптимизира процедурата, свързана с проверка на исканията за плащане и да се отговори на предизвикателствата, възникнали в процеса на прилагането на Програмата за развитие на селските райони за периода 2014 – 2020 г.“. |  |  |